แผลเป็นฝังใจ เปิดเรื่องเล่าน้ำตาไหลแม่ผู้ยิ่งใหญ่ ใจเด็ดอุ้มลูกน้อยฝ่าระเบิด
ตู้มมม เสียงระเบิดสนั่นไปทั่วทั้งอำเภอเมืองปัตตานีกว่า 10 ครั้ง มีผู้เสียชีวิตและบาดเจ็บจำนวนมาก หนึ่งในนั้นเป็นสองแม่ลูกผู้เคราะห์ร้ายที่กำลังเลือกซื้อสินค้าภายในร้านสะดวกซื้อแห่งหนึ่ง,เนื่องในวันแม่ 12 สิงหาคม ,ทีมข่าวเฉพาะกิจไทยรัฐออนไลน์, ขอพาผู้อ่านไปเปิดชีวิต ,แม่ผู้ยิ่งใหญ่, วัย 35 ปี ผู้รักลูกสุดหัวใจ กระเตงหนูน้อยวัย 6 ขวบ ฝ่าระเบิดออกมาจากร้านสะดวกซื้อ เรื่องราวจะเป็นอย่างไรต่อไปติดตามได้ที่นี่,นางนะดา สาวิชัย, อายุ 35 ปี แม่ของ ด.ญ.แวซีตีอัยซะห์ หนูน้อยวัย 6 ขวบ ชาวจังหวัดปัตตานี นะดาเป็นแม่บ้าน คอยรับ-ส่งลูกไปโรงเรียน ส่วนสามีของเธอทำงานเป็นอาสาสมัครชายแดน นะดาเล่าย้อนอดีตสุดฝังใจให้ทีมข่าวฟังว่าเมื่อช่วงหัวค่ำของวันที่ 24 พ.ค. 2557 เธอและลูกสาววัย 6 ขวบ ได้แวะเข้าไปในร้านสะดวกซื้อแห่งหนึ่งใน อ.เมือง จ.ปัตตานี ซึ่งปกติเธอกับลูกไม่เคยเข้าร้านสะดวกซื้อสาขานี้เลยด้วยซ้ำ แต่เพราะความบังเอิญที่เป็นทางผ่าน เธอจึงลองแวะเข้าไปสำรวจราคาสินค้าที่สาขานี้ว่าแตกต่างกับสาขาอื่นมากน้อยเพียงใด,เมื่อสองแม่ลูกเข้าร้านสะดวกซื้อไม่ถึง 5 นาที ได้เกิดเหตุไม่คาดฝันขึ้นมา ตู้มมมม เสียงระเบิดดังสนั่นไปทั่วบริเวณ แต่นะดากลับยังไม่ทราบว่านั่นคือเสียงของระเบิด ตัวเธอยังคงยืนนิ่งอยู่กับที่ไม่ได้ก้มหัวลงหรือหลบอะไรทั้งสิ้น หลังจากสิ้นเสียงระเบิด ไฟฟ้าบริเวณนั้นก็ดับลงครู่หนึ่งก่อนจะติดเหมือนเดิม ช่วงเวลาที่ไฟมาเธอเห็นลูกสาวตัวเล็กนั่งอยู่ข้างๆ เธอที่ยืนนิ่งอยู่ที่เดิม เวลาผ่านไปพักหนึ่งนะดารู้สึกแสบที่เท้าของเธอ และเมื่อหันไปมองพบว่ามีเลือดออกเต็มเท้าไปหมด รวมทั้งยังมีเศษแก้ว เศษกระจกแตกเต็มร้าน เธอมองไปรอบๆ ก็ไม่พบคนที่อยู่ในร้านเลยแม้แต่เพียงคนเดียว,หนูน้อยวัย 6 ขวบ นั่งพับเพียบอยู่ข้างๆ ขาของผู้เป็นแม่ พร้อมกับเก็บเศษไอศกรีมที่กระเด็นมาติดตามเสื้อออกไปเรื่อยๆ พอเก็บไปจนถึงที่ขาบริเวณตาตุ่ม เด็กน้อยตะโกนเรียกแม่ในทันที , นะดา หันไปมองตามเสียงลูกน้อย พร้อมกับตกใจและทำอะไรไม่ถูก ร้องเรียกหาพระอัลเลาะห์ให้ช่วย และด้วยความที่ปกติแล้วเธอจะเป็นคนที่กลัวเลือด เห็นเลือดแล้วจะเป็นลม แต่เหตุการณ์วันนั้นเธอบอกกับทีมข่าวว่า ไม่รู้ว่าเกิดอะไรขึ้นเหมือนกัน อยู่ดีๆ ก็ไม่กลัวเลือดไม่เป็นลม ตอนนั้นทำอะไรไม่ถูกได้แต่ร้องเรียกให้คนมาช่วย , แต่ก็ไม่แม้แต่จะเห็นเงาใครเข้ามาช่วยเหลือเธอสักคนเดียว,ขณะที่ ขาของหนูน้อยมีเพียงแค่กระดูกสีขาวที่เนื้อหนังร่อนออกไปจนหมด เนื่องด้วยความรักของแม่ที่กลัวว่าลูกจะเป็นอะไรไป นะดาตัดสินใจอุ้มลูกออกจากเซเว่นฯ ทั้งๆ ที่ตัวเธอเองก็มีอาการบาดเจ็บที่ขาจากการโดนสะเก็ดระเบิด ตอนนั้นเธอบอกว่า ,คิดอยู่อย่างเดียวไม่ว่าจะเกิดอะไรขึ้นจะต้องพาลูกออกจากที่นี่ให้ได้ เพราะกลัวว่าจะมีระเบิดลูกที่สองตามมา,ภาพของแม่ใจเด็ดอุ้มลูกออกจากร้านสะดวกซื้อ พร้อมๆ กับเสียงระเบิดลูกที่สองที่อยู่ในซอยถัดไปดังขึ้นตามหลัง ตู้มมมมม เธอยังคงวิ่งฝ่าออกมาเพื่อขอความช่วยเหลือจากคนด้านนอก พร้อมๆ กับเลือดของสองแม่ลูกที่ไหลปะปนกันไปหมด วินาทีนั้นนะดาเล่าว่า เธอเริ่มรู้สึกหน้ามืดขึ้นมา แต่ด้วยความรักจึงอยากส่งลูกให้ถึงมือหมอก่อน แต่แล้วก็มีผู้ชายคนหนึ่งวิ่งเข้ามา เธอจึงขอร้องอ้อนวอนให้เขาช่วยพาลูกเธอไปส่งโรงพยาบาล แต่ชายคนดังกล่าวกลับถอยหลังหนีไป,นะดา ยังคงยืนรอความช่วยเหลืออยู่ริมถนนพร้อมร้องเรียกให้คนมาช่วย แต่คนแถวนั้นยังคงหวาดระแวงไม่มีใครกล้าเข้ามาช่วย กระทั่ง เจ้าหน้าที่นอกเครื่องแบบวิ่งเข้ามาเห็นพร้อมกับโทรเรียกรถพยาบาลให้ เพียง 5 นาทีรถก็มาถึง เจ้าหน้าที่พยุงตัวเธอและลูกสาวส่งโรงพยาบาลทันที แต่เสียงระเบิดยังคงดังสนั่นหวั่นไหว และมีกลุ่มควันตลอดทางที่จะไปโรงพยาบาล,ด้านสภาพจิตใจของเธอในตอนนั้น นะดา เล่าด้วยน้ำเสียงสั่นเครือว่า ,หลังจากนั้น แพทย์ก็ได้ช่วยเหลือเด็กหญิงวัย 6 ขวบไว้ได้ โดยจะต้องใส่ขาเทียมข้างขวาตลอด ซึ่งหนูน้อยก็สามารถใช้ชีวิตได้เหมือนคนปกติทั่วไป เพียงแต่อาจจะล่าช้ากว่าเพื่อนๆ เวลาทำกิจกรรมต่างๆ,หลังจากเหตุการณ์เลวร้ายผ่านไป ครอบครัวของนะดาต้องกลับมาใช้ชีวิตตามปกติเหมือนเคย แต่สิ่งที่ยังคงติดตราตรึงใจ คือ ภาพเหตุการณ์ร้ายที่ยังคงหลอกหลอนไม่เสื่อมคลาย นะดา เล่าให้ทีมข่าวฟังว่า บางครั้งอยู่ดีๆ ก็สะดุ้งขึ้นมาเองโดยที่ไม่รู้ตัว ขากระตุกเอง และตอนนี้ยังรู้สึกเหมือนกับจะเป็นโรคเหม่อลอยซึมเศร้า ขณะที่กำลังคุยๆ กันอยู่แต่จิตใจกลับล่องลอยไปเหมือนไม่ได้ฟังที่พูด, ผู้เป็นแม่ พูดด้วยความกังวล,ว่ากันว่ากำลังใจจากครอบครัวสำคัญที่สุด ครอบครัวนะดาก็เช่นเดียวกัน กว่าจะผ่านมาได้ต้องกัดฟันสู้แบบสุดๆ มีแฟน พ่อแม่ ญาติพี่น้องที่คอยให้กำลังใจซึ่งกันและกันอยู่ตลอดเวลา ไม่มีใครตอกย้ำซ้ำเติม และยังบอกให้อยู่กับความจริงกับสิ่งที่เป็นอยู่ทุกวันนี้ จะไปเรียกร้องอะไรก็คงไม่ได้ ยอมรับสิ่งที่เกิดขึ้นไม่ว่าจะดีหรือร้าย จะต้องเอาชนะและผ่านมันไปให้ได้,ส่วน เจ้าตัวเล็กวัย 6 ขวบ ลูกสาวของนะดา ถึงแม้ว่าร่างกายจะไม่สมบูรณ์ แต่ก็ยังพูดคุยร่าเริงเหมือนเดิม ไปโรงเรียนได้ตามปกติ การเรียนอยู่ในระดับดี ,นะดา พูดถึงลูกสาวสุดที่รักที่เพิ่งจะผ่านเรื่องเลวร้ายมาด้วยกัน ว่า ,ตอนนี้หนูทำได้เหมือนคนปกติทุกอย่างถึงแม้มันจะเป็นขาปลอม แต่มันก็สามารถพยุงตัวหนูให้ลุกขึ้นมาสู้ได้โดยไม่แพ้คนอื่นๆ เลย, คำพูดทิ้งท้ายของนะดา แม่ผู้ยิ่งใหญ่ของ ด.ญ.แวซีตีอัยซะห์.
เนื่องในวันแม่ 12 สิงหาคม ทีมข่าวเฉพาะกิจไทยรัฐออนไลน์ ขอพาผู้อ่านไปเปิดชีวิต แม่ผู้ยิ่งใหญ่ วัย 35 ปี ผู้รักลูกสุดหัวใจ กระเตงหนูน้อยวัย 6 ขวบ ฝ่าระเบิดออกมาจากร้านสะดวกซื้อ เรื่องราวจะเป็นอย่างไรต่อไปติดตามได้ที่นี่
วันแม่แห่งชาติ,วันแม่,12 สิงหา,วันแม่ 2558,ทีมข่าวเฉพาะกิจไทยรัฐออนไลน์,รักแม่,แม่อุ้มลูกฝ่าระเบิด,แม่ผู้ยิ่งใหญ่,แม่ผู้เสียสละ,แม่ใจเด็ด,เรื่องเล่าวันแม่,ชายแดนใต้,ปัตตานี,ระเบิดปัตตานี,ระเบิดเซเว่น,เรื่องเล่าน้ำตาซึม,ข่าว,ไทยรัฐ,ไทยรัฐออนไลน์,อุ้มลูกฝ่าระเบิด